ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ይኣክል" ኣንጻር መንግስቲ ኤርትራ ዘቕንዐ ዓለማዊ ጎስጓስ 16 ሰነ 2019 ምንጪ ስእሊ, Girmay Andom ኣብ ደገ ዝነብሩ ኤርትራውያን ኣንጻር እቲ ኣብ ስልጣን ዘሎ መንግስቲ፡ #ይኣክል ዝብል ምስንቅስቓሳት ኣብ ማሕበራዊ መራኸቢታት ምክያድ ካብ ዝጅምሩ ኣዋርሕ ኣቑጺሮም። ደጋፊት መንግስቲ ኤርትራ ዝኾነት መርበብ ሓበሬታ ተስፋ-ኒውስ ድማ፡ ንጎስጓስ #ይኣክል ብድሕሪት ኮይና ትዝውሮን ሰላም ኤርትራ ክትዘርግ ላዕልን ታሕትን ትብል ዘላን 'ወያነ' ኢያ ትብል። ኤርትራውያን ግን፡ እዚ ምንቅስቓስ፡ ከምቲ ንነዊሕ እዋን ንሱዳን ዘመሓደረ፡ ዑመር ኣል-በሺር ካብ ስልጣን ዝተኣለየ፡ ንፕሬዚደንት ኢሳያስ ኣፈውርቂ'ውን ካብ ስልጣኑ ንምእላይ ኣብ ዘካይድዎ ጻዕርታት ከተባብዖም ይትስፈው። እቲ ብቛንቋታት ትግርኛ፣ ዓረብን ካልእን ኣብ ትሕቲ #ይኣክል ዝብል ጭርሖ ዘካይድዎ ዘለው፡ "ኣንጻር ጭቆና" ዝዓለመ ጎስጓስ፡ ብገለ ኣብ ኤውሮጳን ኣሜሪካን ዝነብሩ ኤርትራውያን መንእሰያት ዝተበገሰ ኢዩ። መነኮሳት ደብረቢዘን 'ተኣሲሮም' ኤርትራ: 30 ኣመንቲ ጴንጠቆስጣል ተኣሲሮም እቲ ምንቅስቓስ ናይ ዝተፈላለዩ ኣባላት`ቲ ሕብረተሰብ፡ እንተላይ ተጋደልቲ ነበር፣ ከምኡ'ውን ከም በዓል ሮቤል ሚኪኤልን ዮውሃንስ ትካቦን ዝርከብዎም ፍሉጣት ሙዚቀኛታት ደገፍ ረኺቡ ኣሎ። እቲ ኣብ 2013 ዝተሰደተ ዮውሃንስ ትካቦ፡ ብትግርኛ ኣብ ዝፈነዎ ቪድዮ፡ "ምፍልላይን እቲ ዘስካሕክሕ ጉዕዞ ስደትን የብቅዕ!
